钦定古今图书集成/明伦汇编/闺媛典/第194卷 > 聂裕妻刘氏
## 钦定古今图书集成/明伦汇编/闺媛典/第194卷 > 聂裕妻刘氏

按《金谿县志》：“刘氏，名恒玉，常丰刘锡女。幼事父母以
孝闻。适崇阳聂裕，生子稑。甫一载，裕亡，刘年十九，哀
痛欲自绝。姑抱稑劝曰：‘吾老矣，汝更从夫，此儿安托’？
刘从姑命，强自抑制，骨立珊珊，日就憔悴。父母屡讽
之，辄以死誓。后遭家难，𫗴粥不备，翁遘危疾，刘祷天
请以身代。里人怜之，为延名医治翁疾。后翁姑相继”
没，刘竭蹶营葬，靡不尽礼。教子克昌有成，卒年六十。
万历中旌表。